কথাটা অনেক বেশি খাটে রোনালদোর ক্ষেত্রে। স্পেন দলে তারকার অভাব নেই, লা লিগা আর ইংলিশ প্রিমিয়ার লিগে দাপট দেখানো বেশ কয়েকজন খেলোয়াড় আছে তাদের। সেই তুলনায় রোনালদোদের দলটাকে ম্রিয়মাণই লাগবে। এমনকি জাতীয় দলেও পূর্বসূরি লুই ফিগো-রুই কস্তাদের সময়ের মতো ‘সোনালি প্রজন্ম’ পরিচিতি নেই, এটা যেন শুধুই রোনালদোর প্রজন্ম। ইউসেবিও-ফিগোরা যা পারেননি, তিনি সেটা পেরেছেন—সেলেসাওদের এনে দিয়েছেন শিরোপার স্বাদ। প্রবল প্রতিদ্বন্দ্বী লিওনেল মেসির সঙ্গে তুলনায় এখানে অনেক এগিয়ে তিনি। যখনই প্রয়োজন পড়েছে, জাতীয় দলকে উদ্ধার করেছেন তিনি বারবার। এখানে আবার ইনিয়েস্তার সঙ্গে মিল, নিজের দলের সবচেয়ে অভিজ্ঞ খেলোয়াড় তিনি। দুজনের লড়াইটা উপভোগ্যই হবে তাই। এপি, স্পোর্টস ইলাস্ট্রেটেড, রয়টার্স